Dis ook nou die seisoen wat die boekrak ’n geil oes van nuwe kookboeke oplewer, soos Landbou Boerekos – van die plaas na die tafel. Die skrywer, Arina du Plessis, is as plaasmeisie goed gekwalifiseer om ’n boek met 300 resepte saam te stel waar seisoenprodukte die helde is.
Die blaaie gewy aan ertjies spog klaar met kosspatsels en ’n boekmerk by die plantwenke. Tussen planne maak vir ’n draadraam waarteen my toekomstige plantjies kan rank, haal ek bevrore jong­ertjies uit die vrieskas.